कोलकाता के ईडन गार्डेन मैदान पर पहले बल्लेबाज़ी करते हुए राजस्थान रॉयल्स ने मुंबई के सामने जीत के लिए 166 रनों का लक्ष्य रखा, जिससे मुंबई इंडियंस ने आखिरी ओवर में चार विकेट रहते हासिल कर लिया.टॉस जीतने के बाद पहले बल्लेबाजी करते हुए राजस्थान रॉयल ने कप्तान राहुल द्रविड़ के 43 रनों की बदौलत निर्धारित 20 ओवरों में 6 विकेट पर 165 रन बनाए.मुंबई इंडियंस की ओर से स्पिन गेंदबाज हरभजन सिंह ने 23 रन देकर तीन विकेट और केरोन पोलार्ड ने छह रन देकर दो विकेट लिए.इस जीत के साथ ही अब मुंबई इंडियन्स 26 मई को इसी मैदान पर होने वाले आईपीएल के मौजूदा सत्र के फाइनल मुकाबले में चेन्नई सुपर किंग्स का सामना करेगी.हालांकि ये स्कोर काफी चुनौतीपूर्ण था लेकिन मुंबई इंडियन्स ने शुरू से ही अच्छी शुरुआत की और तेज़ी से रन बनाए. लेकिन बाद में उसके बल्लेबाज़ जल्दी जल्दी आउट होने लगे.मुंबई इंडियन्स की ओर से ड्वेन स्मिथ और आदित्य तारे ने बहुत अच्छी शुरुआत की. स्मिथ ने 44 गेंदों में 62 रन बनाए जबकि आदित्य तारे ने 35 रनों का योगदान किया.मुंबई इंडियन्स की ओर से शानदार गेंदबाज़ी करने वाले हरभजन सिंह को मैन ऑफ़ द मैच चुना गया.